قارا اسکندر

قارا ایسکندر بیگ قاراقویونلو _ قارا یوسف اوغلو و قاراقویونلولار دولتینین ایکینجی حکمداری.1421 جی میلادی ایلدن 1438 جی ایله قدر حکم ائت میشدیر و سونون دا اوغلو قباد توسطینن اولدورولموشدور.

شاهروخلا بیرینجی ساواشی
شاهروخ تیموری قارا یوسوف اولمه دن آدربایجانا ساری سالدیرییی باشلامیشدیر لاکین قارا یوسوفون اولومو سبب اولور کی قاراقویونلو لار طرفیندن هچ بیر مقاومت گوستریلمه سین و شاهروخ آذربایجانی ساواش سیز فتح اتسین .
1421 جی ایلده شاهروخ قارا عثمان آق قویونلونون تحریکیله اسکندره سالدیرماغی پیلانلاییر.
بخشی دئنیلن موضع ده اسکندرله شاهروخ قارشی قارشیا دوروب و ساواشیرلار بو ساواش اوچ گون سورور و سونوندا شاهروخ غالیب اولور و اسکندر قاچ ماغا مجبوراولور.شاهروخ آدربایجان حکومتین قارا عثمان اوغلو علی بیگه تاپشیریر و اوزو هراتا قاییدیر.

بو خبری بیلن قارا یوسوفون اوغلو اسپند میرزا شاهروخ هراتا دونندن سورا تبریزه سالدیریر و آذربایجانیاله گئچیریر علی بیگ ایسه قاچیر لاکین اسپند میرزانین حکومتی اوزون سور مور نیه کی قارداشی اسکندرین گلیش خبرین اشیدرک تبریزه ترک اتماغا مجبور قالیر .
بویله لیک له امیر اسکندر تبریزی اله گئچیریر.
شاهروخلا ایکینجی ساواش
1425 جی ایلده اسکندر اخلاط حاکیمینی مغلوب ائدیر سورا 1427 ایلینده کوردوستان حاکیمینی ده مغلوب ائدیر اونون آردینداندا جسارت تاپاراق سلطانیه شهرینه سالدیریب و شاهروخا ساواش آچیر.
1428 ایلینده شاهروخ اوردوسویلا آذربایجانا ساری یولا دوشور ، سلطانیه یئتیشمه میش اسکندر اورا ترک ادیر و دالی چئوریر .
شاهروخ سلطانیه دن تبریزه و تبریزدن ده سلماسا گدیر و سلماس دا اسکندر له ساواشیر و گینه دا اسکندر بو ساواش دا یئنیلیر.

شاهروخ قاراباغ قیشلاقینا گئدیر اوردا قارا یوسف اوغلو ابوسعید اونون خدمتینه گلیر و بیله سینن بیعت ائدیر .

شاهروخ آذربایجان حکومتین ابو سعیده وئریر و هراتا قاییدیر.
شاهروخلا سونونجو ساواش
1430 ایلینده اسکندر تبریزه سالدیریر و شهری فتح ائدرک قارداشینین اولدورور.
اسکندر یئرینده دورمایب و قاراباغا دا سالدیراراق اورانی طالان ائدیر.
شروانشاه سلطانی شاهروخا نامه یازیر و اوندان کمک ایستیییر شاهروخ دا عجله نن ایش یاپماییر و صبر الیر .
سونوندا 1434 ایلینده شاهروخ بویوک اوردولا اوچونجو سئری تبریزه ساری یولا دوشور .
اسکندر شهری ترک ائدیرو آنادولویا گدیر آما قارداشی جهانشاه قالیر و شاهروخ گلنده اوننان بیعت الییر.
شاهروخ قارا عثمانا نامه گوندیریر و ایستییر کی اسکندرین یولونو باغلاسن .ارزروم دا قارا ین یولونو کسیر و ایکی اوردو بیربیرینن ساواشیرلار،سونوج دا اسکندر غالیب گلیر و قارا عثمان دا یارالانیب اولور.
شاهروخ آذربایجان ، روم و شامی جهانشاها وئریر و 1436 ایلینده هراتا ساری یولا دوشور .
اسکندر بیگین اولومو
اسکندر شاهروخون قاییتماغیندان سورا تبریزه سالدیریر آماقارداشی جهانشاهدان یئنیلیر و النجق قلعه سینه چکیلیر.
سونوندا 1438 جی میلادی ایلینده اسکندر بیگ اوغلو قباد شاه الینن اولدورولور.

 قایناقلار 
تاریخ ایران منصور جدی